อิสลามวิทยาลัยแห่งประเทศไทย

อิสลามวิทยาลัยแห่งประเทศไทย  เป็นโรงเรียนมัธยมศึกษาขนาดใหญ่พิเศษแบบสหศึกษารับนักเรียนทั้งชายและหญิงทั่วไป ก่อตั้งขึ้นตามพระราชกฤษฎีกา ว่าด้วยการศาสนูปถัมป์ฝ่ายอิสลาม พุทธศักราช 2488 มาตรา 4 ซึ่งได้จัดตั้งขึ้น และเริ่มดำเนินการเรียนการสอนครั้งแรก เมื่อวันพฤหัสบดีที่ 20 กรกฎาคม 2493 ณ เลขที่ 89/1 ถนนเตชวณิช ตำบลสามเสนใน อำเภอดุสิต จังหวัดพระนคร ต่อมาในปี พ.ศ. 2518 ได้ย้ายจากสถานที่เดิมมาอยู่ที่ 146 หมู่ 1 ถนนประชาอุทิศ ตำบลทุ่งครุ อำเภอทุ่งครุ ต่อมาได้ย้ายมาตั้งอยู่ในสถานที่ปัจจุบันคือ เลขที่ 23 ถนนประชาอุทิศ แขวงทุ่งครุ เขตทุ่งครุ กรุงเทพมหานคร 10140  รับนักเรียนชายอยู่ประจำ ที่เป็นชายมุสลิม และรับนักเรียนชายต่างศาสนิกชน ไป–กลับ รวมทั้งรับนักเรียนหญิง ไป–กลับ ทั่วไป ทุกศาสนาตั้งแต่ ม.1-ม.6   จัดการเรียนการสอนระดับชั้นมัธยมศึกษา ตั้งแต่ชั้นมัธยมศึกษาปีที่ 1 ถึงปีที่ 6 สังกัดสำนักงานเขตพื้นที่การศึกษา มัธยมศึกษา เขต 1

**โครงสร้างหลักสูตร **

**ระดับมัธยมศึกษาตอนต้น**
แผนการเรียน วิทยาศาสตร์ – คณิตศาสตร์ (STEM)
*แผนการเรียน ภาษาอังกฤษ (ห้องเรียนคุณภาพ)
*แผนการเรียน วิทยาศาสตร์ – คณิตศาสตร์
*แผนการเรียนภาษาไทย – ธุรกิจ 
*แผนการเรียน อิอดาดี
*แผนการเรียน ศิลปะ – พละ 
*แผนการเรียนคอมพิวเตอร์ – เกษตร 

**ระดับมัธยมศึกษาตอนปลาย**
 แผนการเรียน วิทยาศาสตร์ – คณิตศาสตร์ (SME)
*แผนการเรียน วิทยาศาสตร์ – คณิตศาสตร์
*แผนการเรียน วิทยาศาสตร์ – คณิตศาสตร์ – อาหรับ 
*แผนการเรียน คณิตศาสตร์ – อังกฤษ
*แผนการเรียน คณิตศาสตร์ – คอมพิวเตอร์
*แผนการเรียน ธุรกิจ – คอมพิวเตอร์
*แผนการเรียน ซานาวีย์
*แผนการเรียน ศิลป์ – ทั่วไป

**อาคารเรียน**
อิสลามวิทยาลัยแห่งประเทศไทยตั้งอยู่บนเนื้อที่ 42 ไร่ 2 งาน 28 ตารางวา ประกอบด้วยอาคารเรียนจำนวน 7 หลัง - อาคาร 1 เป็นที่ตั้งของ ห้องปฏิบัติการอาหาร  ห้องเรียนสังคมศึกษา ศาสนาและวัฒนธรรม กลุ่มสาระการเรียนรู้สังคมศึกษาศาสนา และวัฒนธรรม กลุ่มสาระการเรียนรู้อิสลามศึกษาและภาษาอาหรับ กลุ่มสาระการเรียนรู้การงานอาชีพและเทคโนโลยี ห้องกลุ่มบริหารงานบุคคล- อาคาร 2 เป็นที่ตั้งของ ห้องเรียนภาษาอังกฤษ ห้องเรียนภาษาจีน ห้องเรียนภาษาญี่ปุ่น ห้องเรียนภาษาไทย ห้องเรียนคณิตศาสตร์ ห้องแนะแนว ห้องเรียนสีเขียว กลุ่มสาระการเรียนรู้ภาษาอังกฤษ กลุ่มสาระการเรียนรู้ภาษาไทย ห้องกลุ่มบริหารวิชาการ- อาคาร 3 เป็นที่ตั้งของ ห้องปฏิบัติการวิทยาศาสตร์ ห้องเรียนคณิตศาสตร์ กลุ่มสาระการเรียนรู้วิทยาศาสตร์ ห้องผู้อำนวยการ ห้องกลุ่มบริหารงานทั่วไป ห้องกลุ่มบริหารงานงบประมาณ- อาคารศูนย์กีฬา เป็นที่ตั้งของกลุ่มสาระการเรียนรู้สุขศึกษาและพลศึกษา เป็นอาคารสองชั้นครึ่ง ด้านล่างเป็นสนามแบดมินตัน เวทีมวย และห้องสำนักงานคณะกรรมการนักเรียนและห้องฟิตเนส ชั้นบนเป็นสนามฟุตซอล- อาคารสระว่ายน้ำ เป็นสระว่ายน้ำขนาดมาตรฐาน 50 เมตร มีห้องฟิตเนสบริการให้ออกกำลังกาย
** อาคารเอนกประสงค์ เป็นอาคาร 3 ชั้น เป็นที่ตั้งของ กลุ่มสาระการเรียนรู้ศิลปศึกษา ห้องดนตรีสากล ห้องดนตรีไทย ห้องปฏิบัติการศิลปะ ชั้นสองเป็นห้อง Resource Center ห้องปฏิบัติการคอมพิวเตอร์จำนวน 5 ห้อง ชั้นบนสุดเป็นห้องประชุมใหญ่ และที่ตั้งของห้องนาฏศิลป์- อาคารหอสมุดและศูนย์วัฒนธรรมอิสลาม เป็นอาคาร 2 ชั้น ชั้นล่างเป็นห้องสมุด ด้านในแบ่งเป็นห้องวิทยบริการ และห้องที่ประทับ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่เสร็จพระราชดำเนินเยี่ยมอิสลามวิทยาลัยแห่งประเทศไทย เมื่อวันที่ 24 พฤษภาคม 2549 ชั้นบนเป็นส่วนของศูนย์วัฒนธรรมอิสลาม เป็นที่สำหรับละหมาดของนักเรียนมุสลิม และหออิสลามนิทัศน์

**สัญลักษณ์ประจำโรงเรียน **
 ตราประจำโรงเรียน รูปจำลองอัลกะอ์บะฮ์ ณ นครมักกะฮ์ ประเทศซาอุดิอารเบีย ภายในกรอบอิสลามวิทยาลัยแห่งประเทศไทย สพท. กทม. เขต3- เอกลักษณ์ของโรงเรียน : "ลูก อ.ว.ท. ยึดมั่นหลักศาสนา"- คำขวัญประจำโรงเรียน : “เรียนดี มีวินัย ใฝ่คุณธรรม นำกีฬา”- สีประจำโรงเรียน เขียว - ขาว 
** สีเขียว หมายถึง ความเจริญงอกงามทางการศึกษา
** สีขาว หมายถึง การยึดมั่นในศาสนา

**สถานที่ใกล้เคียง**
 แม็กแวลู ซูเปอร์มาร์เก็ต สาขา ประชาอุทิศ- โลตัส ซูเปอร์มาร์เก็ต สาขา ประชาอุทิศ

**อ้างอิง**

**แหล่งข้อมูลอื่น**
 อิสลามวิทยาลัยแห่งประเทศไทย date=2020-01-26 
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1
หมวดหมู่:โรงเรียนในเขตทุ่งครุ
หมวดหมู่:โรงเรียนอิสลามในประเทศไทย
หมวดหมู่:โรงเรียนที่ก่อตั้งในปี พ.ศ. 2493
หมวดหมู่:ศาสนาอิสลามในกรุงเทพมหานคร